ซี เห็นใจ ชิน โดนดราม่าเกณฑ์ทหาร โพสต์ข้อความให้กำลังใจ 
ซี รับให้กำลังใจชินผ่านอินสตาแกรมส่วนตัว หลังนักร้องหนุ่มโดนชาวเน็ตวิจารณ์ยับเรื่องเกณฑ์ทหาร เผยอยากให้ทุกคนเห็นใจชินบ้าง ย้ำโพสต์ข้อความครั้งนี้เป็นการให้กำลังใจไม่ใช่ระบายอารมณ์ มั่นใจว่าน้ำตาของชินเป็นน้ำตาที่ห่วงครอบครัวมากกว่าน้ำตาคนขี้ขลาด,หลังจากที่พระเอกหนุ่ม ซี ศิวัฒน์ โชติชัยชรินทร์ โพสต์ข้อความให้กำลังใจนักร้องหนุ่ม ชิน ชินวุฒ อินทรคูสิน ผ่านอินสตาแกรมส่วนตัว เกี่ยวกับเหตุการณ์ดราม่าที่หนุ่มชินหลั่งน้ำตาหลังทราบผลการเกณฑ์ทหารเมื่อหลายวันก่อน ก็มีชาวเน็ตหลายคนเข้ามาแห่ชื่นชมกันมากมาย และล่าสุดในงานบวงสรวงละครวังนางโหง ที่กันตนา เหม่งจ๋าย หนุ่มซีได้จะชี้แจงถึงสาเหตุที่โพสต์ข้อความนี้ว่าอย่างไร ไปฟังกันเลย,เรื่องที่เราโพสต์ข้อความให้กำลังใจ ชิน? คือผมเป็นแบบนี้อยู่แล้ว ด้วยความที่เราเป็นคนในวงการเดียวกัน ผมอยากให้กำลังใจเค้า เพราะผมเชื่อว่าพี่ๆ นักข่าวทุกท่านก็น่าจะทราบดีอยู่แล้วว่าชินเป็นคนต่อสู้ชีวิตมาโดยตลอด อยากให้เห็นใจเค้าบ้างก็เท่านั้นเอง ไม่ได้มีอะไรมากไปกว่านั้นเลย ไม่ได้ต้องการที่จะใช้โซเชียลเพื่อจะต่อว่าใคร เพราะที่ผ่านมาตัวผมก็เคยได้รับบทเรียนแล้ว แต่ว่าแน่นอนบทเรียนในครั้งนั้นมันไม่ได้ทำให้ความเห็นอกเห็นใจเพื่อนร่วมอาชีพเดียวกันน้อยลง ผมเพียงแค่สัญญากับตัวเองว่าจะไม่ใช้พื้นที่โซเชียลในการระบายอารมณ์ของตัวเอง อีกอย่างเมื่อเราเห็นน้ำตาของคนที่เรารู้ดีว่า เบื้องลึกๆ ของเขาเป็นอย่างไร ผมก็เลยอยากจะพูดเพื่อให้กำลังใจครอบครัวเขาแค่นั้นเองครับ,ส่วนตัวแล้วเรากับชินสนิทสนมกับมากมั้ย? สนิทกับชินครับ แต่ไม่ได้สนิทถึงขั้นว่าคุยกันตลอดเวลา ครั้งสุดท้ายที่เจอคือหลังจากงานแต่งงานของผม เป็นปีแล้วด้วยซ้ำ แต่พอได้มีโอกาสรับรู้เรื่องราวของเค้าจากข่าว ก็เลยอยากจะให้กำลังใจ ชินว่ายังไงบ้างตอนที่เห็นข้อความที่เราโพสต์? เค้าก็ขอบคุณมาทางอินสตาแกรมครับ เราไม่ได้โทรคุยกันด้วยซ้ำ ผมไม่ได้คุยกับครอบครัวเค้าเลย คือเราเคยรู้จักกันและผมรู้ว่าเค้าเป็นคนยังไง ดังนั้นประเด็นแค่นิดเดียวที่ผมพูดเรื่องน้ำตาเค้า มันคือเป็นน้ำตาที่มาจากความเป็นห่วงครอบครัวมากกว่า มันไม่ใช่น้ำตาของคนขี้ขลาด เป็นน้ำตาของลูกผู้ชายครับ,แต่หลายคนก็ตัดสินชินเกี่ยวกับเรื่องทหารไปแล้ว ตรงนี้มีความเห็นยังไงบ้าง? เรื่องทหารจริงๆ สำหรับตัวผม ไม่อยากจะคอมเมนต์นะครับ เพราะผมเรียน รด. มาตั้งแต่เด็กเหมือนกัน อีกอย่างเรื่องตรงนี้มันแล้วแต่คนด้วยว่าใครจะคิดยังไง หากผมจะต้องมีความรับผิดชอบครั้งหนึ่งในชีวิต มันก็จำเป็นจะต้องรับผิดชอบตรงนั้น ผมไม่ได้พูดเพื่อให้ผู้ชายไทยก้มหน้าก้มตา แต่ผมมองในแง่มุมของการวางแผนชีวิต ถ้าเกิดคุณไม่อยากที่จะเป็นทหาร คุณก็น่าจะมีการวางแผนว่าคุณควรไปฝึกฝนนักศึกษาวิชาทหารก่อน เพราะเมื่อคุณโตมาและมีการมีงานทำ มีครอบครัวที่คุณต้องรับผิดชอบ คุณจะได้ไม่เสียโอกาสตรงนี้ไป ก็เท่านั้นเองครับ นอกจากข้อความที่โพสต์แล้วเราได้มีส่วนช่วยเหลือยังไงบ้าง? ไม่ได้ช่วยเลยครับ ผมแค่พูดให้กำลังใจแค่นั้นเลยครับ มันเป็นสิ่งเดียวเท่านั้นที่ให้ได้ แต่ตัวชินเองผมคิดว่า ณ ปัจจุบันนี้ชินก็น่าจะภูมิใจอย่างที่บอก เค้าต้องพร้อมแน่ๆ ที่จะรับใช้ชาติ และแน่นอนครอบครัวเค้าจะต้องภูมิใจ ตัวผมเองก็ภูมิใจในความเป็นทหารของเค้าเช่นเดียวกันครับ.
ซี รับให้กำลังใจชินผ่านอินสตาแกรมส่วนตัว หลังนักร้องหนุ่มโดนชาวเน็ตวิจารณ์ยับเรื่องเกณฑ์ทหาร เผยอยากให้ทุกคนเห็นใจชินบ้าง ย้ำโพสต์ข้อความครั้งนี้เป็นการให้กำลังใจไม่ใช่ระบายอารมณ์ มั่นใจน้ำตาชินเป็นน้ำตาที่ห่วงครอบครัว
ซี ศิวัฒน์ โชติชัยชรินทร์,ชิน ชินวุฒ อินทรคูสิน,ซีโพสข้อความให้กำลังใจชิน,ซีโพสไอจีให้กำลังใจชิน,ชินโดนทหาร,ชินร้องไห้,ซีให้กำลังใจชิน,ทหารเกณฑ์,ข่าว,บันเทิง,ไทยรัฐออนไลน์